སྙིང་བོའི་སྐབས་སུ་ཟླ་བ་རེ་རེ་ཞིང་སྒྲུབ་པ་དང་། མཆོད་པ་བྱས་ནས། ཟླ་བ་
དྲུག་གི་ཚེ་ལོ་སྟོང་ཐུབ་པར་འགྱུར་རོ། །རྟག་ཏུ་ལོ་གཅིག་ཏུ་བྱས་ན་ཚེ་ལོ་འབུམ་ཐུབ་པར་
འགྱུར་རོ། །རྟག་ཏུ་བྱས་ན་ཚེ་ལོ་མི་བཟད་པ་ཐུབ་ཅིང་། སྟོབས་དང་ལྡན་པ་དང་། གང་གིས་
ཀྱང་ལྷ་དང་། ལྷ་མ་ཡིན་དང་། མི་མཉམ་པའི་མཁའ་སྤྱོད་ཀྱི་གཙུག་ཏོར་མཆོག་ཏུ་འགྱུར་རོ། །
ཞེས་པ་དང་། ཉེ་བའི་སྙིང་བོའི་སྐབས་སུ། བཟླས་པ་བྱེ་བ་བྱས་ན་ལོ་བྱེ་བ་ཐུབ་བོ། །དེ་ལྟར་
འདིའི་ཆོ་གའི་རིམ་པས་ཚེ་དཔག་ཏུ་མེད་པར་འགྱུར་ཞིང་། ནམ་མཁའ་ལ་འགྲོ་བ་དང་། དཔའ་
བོ་དང་། དགྲ་ལས་རྒྱལ་བར་འགྱུར་རོ། །ཞེས་བྱ་བ་ལ་སོགས་པ་གསུངས་སོ། །སྒྲུབ་པ་ལ་རྩ་
སྔགས་ཀྱི་སྒྲུབ་པ་ནི། སྔགས་འདི་ཉིད་གྲོ་གའམ། ཤོག་བུ་ལ་སོགས་པ་ལ་ཆོ་ག་བཞིན་དམ་
322

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། །
ཚིག་དང་ལྡན་པས་ཆད་ལྷག་དང་བྲལ་བ་ལེགས་པར་བྲིས་ཏེ། རབ་ཏུ་གནས་པ་བྱས་ནས་རྣམ་
པར་རྒྱལ་མའི་མཆོད་རྟེན་མཚན་ཉིད་དང་ལྡན་པའི་ནང་དུ་བཅུག་སྟེ། མཆོད་རྟེན་ཡང་ཆོ་ག་
བཞིན་དུ་རབ་ཏུ་གནས་པར་བྱས་ནས་རང་གི་ཁྱིམ་གྱི་ཤར་ཕྱོགས་ལྟ་བུ་གོ་སྐབས་བདེ་
ཕྱགས་དར་དང་། རྐྱང་ནུལ་བྱས་ནས་ས་ལ་མ་ལྷུང་བའི་བ་གླང་གི་ལྕི་བའམ། ཙན་དན་ལ་སོགས་
པའི་དྲི་བཟང་གི་མཎྜལ་གྲུ་བཞི་བ་བྱས་ལ། མེ་ཏོག་དཀར་བོ་བཀྲམ་པའམ། ཚོན་དཀར་བོའི་
པདྨ་འདབ་བརྒྱད་པ་འོད་ཟེར་དང་བཅས་པ་བྲིས་ནས་དེའི་ལྟེ་བར་གཟུངས་ཀྱི་སྙིང་བོ་ཅན་གྱི་
མཆོད་རྟེན་མཚན་ཉིད་དང་ལྡན་པ་དེ་ཉིད་བཞག་པའམ། དེ་ཡང་མེད་ན་མངོན་པར་རྟོགས་པ་
དང་མཐུན་པའི་རས་བྲིས་ལ་སོགས་པའི་སྐུ་གཟུགས་རབ་ཏུ་གནས་པ་ཅན་བཞུགས་སུ་གསོལ།
དཀྱིལ་འཁོར་གྱི་མཐའ་སྐོར་དུ་དྲི་བཟང་གི་ཆུས་བཀང་བའི་སྣོད་མེ་ཏོག་དཀར་བོས་བརྒྱན་པ་
དང་། པདྨ་དཀར་བོ་དང་། ཀུ་མུ་ཏ་ལ་སོགས་པའི་མེ་ཏོག་དྲི་ཞིམ་པ་སྣ་ཚོགས་དང་། ཨ་ཀ་རུ་
དང་། དུ་རུ་ཀའི་བདུག་སྤོས་བཟང་བོ་དང་། མཚམས་བཞིར་ཞུན་མར་གྱི་མར་མེ་གཙང་མ་
རྣམས་དངུལ་ལ་སོགས་པའི་སྣོད་ཁྱད་པར་ཅན་དུ་བཀོད་ལ། དཀྱིལ་འཁོར་གྱི་ཤར་ཕྱོགས་ནས་
གཡོན་སྐོར་དུ་བཤམ་མོ། །
དེ་ནས་གནས་དང་མཆོད་པ་བསང་སྦྱངས་བྱས་ནས། མཆོད་པའི་རྫས་རྣམས་སྒྲུབ་
ཐབས་ལྟར་བྱིན་གྱིས་བརླབས་ཏེ། འདིའི་མངོན་པར་རྟོགས་པ་རྒྱས་འབྲིང་བསྡུས་པ་གང་ཡང་
རུང་བ་ཡོངས་སུ་རྫོགས་པར་བྱས་ལ། ཁྱད་པར་ཐུན་རེ་ལ་གཟུངས་རྒྱ་རྩ་བཟླས་ཤིང་། ཐུན་
མཚམས་གསུམ་དུ་སྐོར་བ་སྟོང་ཕྲག་གཅིག་འགྲོ་བ་བྱས་ནས་ཆོ་ག་ལྷག་མ་མངོན་རྟོགས་ལྟར་
ཉམས་སུ་བླང་ཞིང་། དེ་ལྟ་བའི་སྒྲུབ་པ་ཞག་བདུན་བྱས་པའི་ཞག་ཕྱི་མའི་ཉིན་བཟླས་པའི་སྔོན་
དུ་སྐུ་གཟུགས་ལ་ལག་པ་གཡོན་པས་རེག་ཅིང་། ལག་པ་གཡས་པས་ཕྲེང་བ་འཛིན་པས་ཚེས་
323

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ེ་བདག་
པ་བཅོ་ལྔའི་མཚན་ཐོག་ཐག་བཟླས་པ་བྱས་ན། བཅོམ་ལྡན་འདས་མ་མཐོང་བ་ལ་སོགས་པའི་
མཚན་མ་བཟང་བོ་མཐོང་བར་འགྱུར་རོ། །དེ་ལྟར་ཡང་རྒྱུད་འདི་ཉིད་ལས། རིགས་ཀྱི་བུ་དེ་
བཞིན་གཤེགས་པ་ཐམས་ཅད་ཀྱི་གཙུག་ཏོར་རྣམ་པར་རྒྱལ་བའི་གཟུངས་འདི་ནི་འཆི་བང
ཆེན་པོའི་དབྱིག་པ་འཛིན་པ་སྟེ། དག་བྱེད་སྡིག་པ་འཇོམས་པར་བྱེད་པའི་གྲོ་གའམ། གཞན་
ཞིག་ལ་བྲིས་ཏེ། མཆོད་རྟེན་གྱི་ནང་དུ་བཞག་ལ། རབ་ཏུ་རྒྱ་ཆེ་བའི་མཆོད་པ་ཇི་ལྟར་འབྱོར་
པས་མཆོད་དེ། སྐོར་བ་སྟོང་ཕྲག་རྒྱ་བྱས་ན། མཆོག་གི་ཚེ་དང་བློ་རྣོ་བ་སྦྱིན་པར་འགྱུར་རོ། །
གཞན་ཡང་ཆོ་ག་ནི་ས་ལ་མ་ལྷུང་བའི་བའི་ལྕི་བས་མནྜལ་གྲུ་བཞི་བ་བྱས་ལ། མེ་ཏོག་དཀར་བོ་
བཀྲམ་སྟེ། མཚམས་བཞིར་ཞུན་མར་གྱི་མར་མེ་བཞག་ལ། ཨ་ཀ་རུ་དང་། དུ་རུ་ཀའི་བདུག་པ་
བྱས་ཏེ། དེ་བཞིན་དུ་དྲི་ཆུས་བཀང་བའི་སྣོད་མེ་ཏོག་དཀར་བོས་བརྒྱན་ཏེ། གཟུངས་ཀྱི་སྙིང་
བོ་ཅན་གྱི་མཆོད་རྟེན་ལ་སྐུ་གཟུགས་བཞུགས་སུ་གསོལ་ལ། །དེ་ལ་གཡོན་པའི་ལག་པས་རེག་
ཅིང་། གཡས་པའི་ལག་པས་ཕྲེང་བ་འཛིན་པས་བཟླ་བར་བྱའོ། །ཞེས་གསུངས་སོ། །སྙིང་བོའི་
སྔགས་ཀྱི་སྒྲུབ་པ་ནི། སྔར་གྱི་དཀྱིལ་འཁོར་ལྟ་བུའི་དབུས་སུ་གསེར་ལ་སོགས་པ་ལ་བྱས་པའི་
རྣམ་པར་རྒྱལ་མའི་མཆོད་རྟེན་སོར་བཅུ་གཉིས་ཀྱི་ཚད་ཙམའམ། ཡང་ན་འཇིམ་པ་ལ་བྱས་པའི་
རྣམ་པར་རྒྱལ་མའི་མཆོད་རྟེན་བྱས་ཏེ། དེའི་ཁྲིའི་ལོགས་གཡས་གཡོན་གཉིས་སུ་སྤྱན་རས་
གཟིགས་དང་། ཕྱག་ནརྡོ་རྗེ་དང་། དེའི་ཕྱི་རོལ་ཕྱོགས་བཞིར་འཇིག་རྟེན་སྐྱོང་བ་བཞི་དང་།
སྟེང་ཕྱོགས་སུ་སྤྲིན་ལ་གནས་གཙང་མའི་ལྷའི་བུ་དང་། བརྒྱ་བྱིན་རྣམས་མངོན་པར་རྟོགས་པ་
ལྟར་གཟོའི་གནས་ལེགས་པར་བྱ་ཞིང་། མཆོད་རྟེན་གྱིས་པདྨའི་འདབ་མ་ལ་རྣམ་པར་རྒྱལ་མའི་
གཟུངས་རིང་དང་སྙིང་བོ་དང་ཉེ་སྙིང་བྲིས་ལ། །མཆོད་རྟེན་གྱི་དབུས་སུ་རིང་བསྲེལ་ཡང་
བཞུགས་སུ་གསོལ་ནས་རབ་ཏུ་གནས་པ་ལེགས་པར་བྱས་ཏེ། དཀར་ཕྱོགས་ཀྱི་ཚེས་བརྒྱད་ལ་
324

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ།
རཱཨཏྭཱ
སྨྱུང་བར་གནས་པ་བྱས་ནས་སྔ་མ་ལྟར་བསྒྲུབས་པ་བྱས་ཤིང་། ཁྱད་པར་ཐུན་རེ་ལ་ཉེ་བའི་སྙིང་
བོ་སྟོང་རྩ་ལ་སོགས་པ་ཅི་ནུས་བཟླས་སོ། །ཉེ་བའི་སྙིང་བོའི་སྒྲུབ་པ་ནི་དེ་དང་ཚུལ་འདྲའོ། །
རྩ་སྔགས་ཀྱི་ལས་ལ་སྦྱར་བ་ནི། མཆོད་རྟེན་དེ་ཉིད་ནད་པའི་མགོ་བོར་བཞག་ནས།
སྔགས་དེ་ཉིད་ཀྱིས་ཆེ་གེ་ནད་ལས་གྲོལ་བར་གྱུར་ཅིག་གམ།
མཛོད་ཅིག་ཅེས་པའི་སྐུལ་ཚིག་
་སྟོང་ལ་སོགས་པ་བཟླས་ན་ནད་ལས་གྲོལ་བར་འགྱུར་རོ། །གོས་སམ་ཤིང་ཤུན་ལ་གི་
ཅན་བརྒྱ་སྟོང་ལ་སོགས
ཝང་ངམ། བབ་ལས་སྔགས་དེ་ཉིད་བདག་གི་ནད་ཞི་བར་མཛོད་ཅིག་ཅེས་པའམ། བདག་གི་ཚེ་
འཕེལ་བར་གྱུར་ཅིག་ཅེས་པའི་སྐུལ་ཚིག་ཅན་བྲིས་ཏེ། ཙན་དན་གྱི་རང་བཞིན་གྱི་རྣམ་པར་རྒྱལ་
མའི་མཆོད་རྟེན་ལ་རབ་ཏུ་གནས་པ་བྱས་ཏེ། བཞུགས་སུ་གསོལ་ནས་རང་གི་ཁྱིམ་དུ་བཞག་ལ་
བརྒྱ་སྟོང་གི་མཆོད་པས་ཆོ་ག་བཞིན་མཆོད་ཅིང་། བརྒྱ་ཕྲག་བརྒྱད་ཀྱི་བཟླས་པའི་ཆོ་ག་བྱས་
ན་ནད་ལས་གྲོལ་ཞིང་ཚེ་ལོ་བརྒྱ་ཐུབ་པར་འགྱུར་རོ། །ཙན་དན་གྱི་མཆོད་རྟེན་མེད་ན་འདམ་
ལས་བྱས་པའི་མཆོད་རྟེན་ལ་ཡང་སྔར་བཞིན་གྱི་ཆོ་ག་བྱའོ། །ཡང་གོས་གཙང་མ་ལ་སྣ་ཚོགས་རྡོ་
རྗེའི་ལྟེ་བར་གནས་པའི་རྣམ་པར་རྒྱལ་མའི་མཆོད་རྟེན་རྡོ་རྗེའི་ཕྲེང་བས་སྐོར་བ་བྱསཏེ། དེའི་
ནང་དུ་ཤོག་བུ་ལ་སྔགས་དེ་ཉིད་ཀྱིས་བདག་སྲུང་བར་མཛོད་ཅིག ཅེས་པའི་སྐུལ་ཚིག་ཅན་གི་
ཝང་གིས་བྲིས་ལ་རབ་ཏུ་གནས་པ་བྱས་ནས་ཁམ་ཕོར་དྲི་བཟང་གིས་བྱུགས་པ་ཁ་སྦྱར་གྱི་ནང་
དུ་བཞུགས་སུ་གསོལ་ལ་རང་ཁྱིམ་དུ་བཞག་སྟེ་དྲི་ལ་སོགས་པའི་མཆོད་པ་རྒྱ་ཆེན་པོ་ཆོ་ག་
བཞིན་བྱས་ན་རྟག་ཏུ་སྲུང་བར་འགྱུར་རོ། །གཞལ་ཡས་ཁང་སྒྲུབ་པའི་སྐབས་ལྟར་ཉི་མ་རེ་རེ་
ཞིང་ཉི་ཤུ་རྩ་གཅིག་དུས་གསུམ་དུ་བཟླས་པ་བྱས་ཏེ། ་ ཆུ་གཙང་མ་ལ་བཏབ་ནས་ཁྱོར་བ་
གསུམ་འཐུང་ན་ནད་མེད་པ་དང་། ཚེ་རིང་བ་དང་། དགྲ་ཡོངས་སུ་ཉམས་པ་དང་། འཛིན་བློ་རྣོ་
བ་དང་། ངག་བཙུན་པར་འགྱུར་ལ། ཚེ་རབས་ནས་ཚེ་རབས་སུ་སྐྱེ་བ་དྲན་པར་འགྱུར་ཞིང་།
325

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དེའི་ཆུས་ཁང་བ་དང་། ཕྱུགས་ཀྱི་ར་བའམ། རྟའི་ར་བའམ། རྒྱལ་བོའི་ཁབ་ཏུ་གཏོར་ན་རྐུན་མོ་
དང་། སྦྲུལ་དང་། གནོད་སྦྱིན་དང་། སྲིན་པོའི་འཇིགས་པ་མི་འབྱུང་ཞིང་། ནད་ཀྱིས་ཡོངས་སུ་
གདུང་བར་མི་འགྱུར་རོ། །མགོ་ལ་གཏོར་ན་ནད་དེ་ལས་གྲོལ་བར་འགྱུར་རོ། །དེ་ལྟར་དཔག་ཏུ་
མེད་པའི་ཕན་ཡོན་ཆེན་པོའི་གཟུགས་འདི་ནད་དང་གནོད་པ་ལ་སོགས་པ་གང་དང་གང་བྱུང་
བར་ཆེ་གེའི་ནད་ཞི་བར་མཛོད།
ཅེས་པའི་སྐུལ་ཚིག་ཅན་སྦྱར་ན་དེ་དང་དེ་ཞི་བ་ཆེན་པོར་
འགྱུར་རོ། །སྔགས་དེ་ཉིད་སོ་ཤིང་ལ་ལན་ཉི་ཤུ་རྩ་གཅིག་བཟླས་ཏེ་ཟོས་ན་ནད་མེད་པ་དང་། བློ་
རྣོ་བ་དང་། ཚེ་རིང་བར་འགྱུར་རོ། །ཆུ་ཁྱོར་བ་གསུམ་ལ་ལན་ཉི་ཤུ་རྩ་གཅིག་ཡོངས་སུ་བཟླས་
ཏེ་འཐུང་ན་ནད་ཐམས་ཅད་ལས་ཡོངས་སུ་གྲོལ་ཞིང་ཡུན་རིང་དུ་འཚོ་བར་འགྱུར་རོ། །
སྙིང་བོའི་སྔགས་ཀྱི་ལས་ནི། རབ་ཏུ་དགའ་བའི་གནས་སུ་ཚ་ཚ་གདབ་ཏུ་རུང་བའི་ས་
བླངས་ཏེ། དྲི་ཞིམ་པོ་བསྲེས་ནས་རྣམ་པར་རྒྱལ་མའི་ཚ་ཚ་ཆོ་ག་བཞིན་སྟོང་ཕྲག་གཅིག་ལ་
སོགས་པ་ལེགས་པར་བཏབ་ནས་རབ་ཏུ་གནས་པ་ཆོ་ག་བཞིན་བྱས་ཏེ། དེའི་དྲུང་དུ་རྣམ་པར་
རྒྱལ་མའི་མངོན་རྟོགས་ཚུལ་བཞིན་དུ་བསྒོམས་ནས། སེམས་ཅན་ཐམས་ཅད་ལ་བཅིང་བ་དང་།
རྡུང་བ་དང་། འཚོག་པ་ལ་སོགས་པ་སྤངས་ཏེ། བླ་ན་མེད་པའི་བྱང་ཆུབ་སྒྲུབ་པའི་བསམ་པས་
ཉི་མ་རེ་རེ་ཞིང་ཐུན་གསུམ་དུ་བཅད་ནས་བརྒྱད་བརྒྱ་བརྒྱད་བརྒྱ་བཟླ་བར་བྱ་ཞིང་། ཅི་འདོད་
པའི་ལས་སྣ་ཚོགས་ལ་སྦྱར་བར་བྱ་ཞིང་། ཟླ་བ་གཞན་ལ་མཆོད་པ་ཉིས་འགྱུར་ཉིས་འགྱུར་སྤེལ་
ཏེ། ཆོ་ག་སྔ་མ་བཞིན་དུ་བྱས་ན་དུས་མ་ཡིན་པའི་འཆི་བ་བརྒྱད་མེད་པར་འགྱུར་རོ། །བློ་རྣོ་བ་
དང་། ནད་མེད་པ་དང་། ཚེ་ལོ་བརྒྱ་ཐུབ་ཅིང་ཡིད་དུ་འོང་བ་དང་། སྐྱེ་བ་དྲན་པར་འགྱུར་རོ། །
གང་གི་ཚེ་འཆི་བའི་དུས་བྱས་པ་དེ་ཚེ་སྦྲུལ་ཤུན་པ་བརྗེས་པ་དང་འདྲ་བར་རང་གི་ལུས་པོར་ཏེ།
མཛེས་པའི་ལུས་སུ་བདེ་བ་ཅན་གྱི་ཁམས་སུ་སྐྱེ་བར་འགྱུར་རོ། །ཡང་དེའི་དམྱལ་བ་དང་། །
326

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། །
ཨ༽
་་་་་
བྱོལ་སོང་གི་སྐྱེ་གནས་དང་། །གཤིན་རྗེའི་འཇིག་རྟེན་གྱི་ངན་འགྲོར་འགྲོ་བར་མི་འགྱུར་རོ། །
གཞོན་ནུ་མས་བཀལ་བའི་རས་དུལ་ལ་བཅོམ་ལྡན་འདས་མ་ལེགས་པར་བྲིས་པའི་བཅོམ་ལྡན་
འདས་མའི་རིང་བསྲེལ་གྱི་སྙིང་བོ་ཅན་གྱི་རྣམ་པར་རྒྱལ་མའི་མཆོད་རྟེན་གྱི་དྲུང་དུ་དཀར་
ཕྱོགས་ཀྱི་ཚེས་གཅིག་ནས་བཟུང་སྟེ་ཚེས་བཅོ་ལྔའི་བར་སྨྱུང་བར་གནས་པ་སྔོན་དུ་འགྲོ་བས་
མངོན་པར་རྟོགས་པ་བསྒོམས་ཏེ། རྣམ་པར་གཡེང་བ་མེད་པར་སྙིང་བོའི་སྔགས་རེ་རེ་ཞིང་ལན་
སྟོང་བཟླ་བར་བྱའོ། །དེ་ནས་སྔ་བར་ནམ་ལངས་པ་དང་། བཅོམ་ལྡན་འདས་མའི་ཞལ་མཐོང་
བར་འགྱུར་རོ། །དེ་ནས་ཇི་ལྟར་དངོས་གྲུབ་འདོད་པ་སྟེར་རོ། །ཡང་ན་ཐང་ཀ་དེ་དྲི་ཞིམ་པོ་དང་
བསྲེས་པའི་ཆུས་བྱུགས་པའི་ས་ཕྱོགས་གཅིག་ཏུ་ཡང་དག་པར་བཞུགས་སུ་གསོལ་ལ། མཆོད་
པ་ཆེན་པོ་བྱས་ཏེ། ཉི་མ་རེ་རེ་ཞིང་བརྒྱ་བརྒྱ་བཟླ་བར་བྱའོ། །ཡང་ཟླ་བ་རེ་རེ་ལ་སྟོང་སྟོང་གི་
མཆོད་པ་བྱས་ཤིང་། སྟོང་གི་བཟླས་པ་བྱས་ན་ཚེ་དཔག་ཏུ་མེད་པ་དང་། སྟོབས་དཔག་ཏུ་མེད་
པས་གཞན་གནོན་པ་དང་། ནམ་མཁའ་ལ་འགྲོ་བ་དང་། ནད་ཆེན་པོ་མེད་པར་བྱེད་དོ། །ཉི་མ་
རེ་རེ་ཞིང་ཚིགས་བཅད་སྟོང་འཛིན་ཅིང་། ཕྱིན་ཅི་མ་ལོག་པའི་ངག་ཏུ་འགྱུར་རོ། །ཡང་ན་ཁ་
ཅིག་གིས་དེ་ལྟ་བུ་བྱེད་མི་ནུས་ན་དེས་རང་གི་ཁྱིམ་དུ་དྲི་ཞིམ་པ་དང་འདྲེས་པའི་སའི་ཆར་
བཞུགས་སུ་གསོལ་ལ། ཇི་ལྟར་འབྱོར་པའི་མཆོད་པ་བྱས་ཏེ། ཟླ་བ་བྱུང་ངོ་ཅོག་གི་ཚེས་བརྒྱད་
ལ་བརྒྱད་བརྒྱའི་བཟླས་པ་བྱ་ཞིང་། ཉི་མ་རེ་རེ་ལ་དུས་གསུམ་དུ་ཉི་ཤུ་རྩ་གཅིག་རེ་བརྗོད་ན།
བློ་རྣོ་བ་དང་ཚེ་རིང་བར་འགྱུར་རོ། །
དེ་ནས་གཞན་ཡང་སྦྱིན་སྲེག་གི་ལས་ནི་ཁྲུ་གང་གི་ཚད་ཀྱི་ཐབ་ཁུང་ཟླུམ་པོ་རྡོ་རྗེ་ཕྲེང་
བས་བརྒྱན་པ། ཙན་དན་དཀར་བོས་སམ། ས་དཀར་གྱིས་བྱུགས་ལ། མེ་ཏོག་དཀར་བོ་བཀྲམ་
སྟེ། ལོགས་བཞིར་ཞུན་མར་གྱི་མར་མེ་བཞི་བཞག་ལ། བདུག་སྤོས་ལ་སོགས་པས་ཡང་ཡང་
327

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མཆོད་ལ། ཕྱོགས་བཞིར་མཚན་ཉིད་དང་ལྡན་པའི་བུམ་པ་མཛེས་པ་གོས་དཀར་བོས་མགུལ་བ་
བཅིངས་མ། ཡལ་གས་ཁ་བརྒྱན་ཅིང་སྤོས་ཆུས་བཀང་བ་བཞི་གཞག་པར་བྱའོ། །དེ་ནས་འོ་མ་
ཅན་གྱི་ཡམ་ཤིང་ལ་མེ་སྦར་ལ་འཇིག་རྟེན་པའི་མེ་ལྷ་བཀུག་ནས་དགང་བླུགས་གསུམ་བྱིནཞིང་།
བསང་གཏོར་བྱས་ཏེ་གཤེགས་སུ་གསོལ་ལོ། །དེ་ནས་འཇིག་རྟེན་ལས་འདས་པའི་མེ་ལྷ་གཙུག་
ཏོར་རྣམ་པར་རྒྱལ་མ་ཐབ་ཁུང་གི་དབུས་སུ་སྤྱན་དྲངས་ལ། དེའི་སྔགས་སམ། སྙིང་བོ་བཟླས་
ཤིང་། དང་བོར་དགང་བླུགས་གསུམ་ཕུལ་ཏེ། དེ་ནས་ཏིལ་དང་། འབྲས་ཆན་ཞོ་དང་སྦྱར་བ།
འབྲས་ཡོས་དང་། དུར་བ་རྣམས་ཆོ་ག་བཞིན་བསང་སྦྱངས་བྱས་པ་ལ་གཟུངས་དེ་དག་བཟླས་
པའི་སྲེག་བླུགས་བརྒྱ་རྩ་བརྒྱད་ལ་སོགས་པ་བྱས་ན་ཚེ་དང་ཡེ་ཤེས་རྒྱས་པར་འགྱུར་རོ། །ཡང་ན་
ཟླ་བ་རེ་རེའི་དཀར་བོའི་ཕྱོགས་ཀྱི་ཚེས་བརྒྱད་ལ་མཆོད་པ་རྒྱ་ཆེན་པོ་བྱས་ན་དུས་གསུམ་དུ་ཚེ་
ལ་སྟོང་ཐུབ་པར་འདོད་པས་སྦྱིན་བསྲེགས་བྱས་ན་མཆོག་གི་ཚེ་རིང་བ་དང་། བློ་རྣོ་བ་སྦྱིན་པར་
བྱེད་དོ། །སེམས་ཅན་རྣམས་ལ་སྨད་པར་མི་བྱའོ། །ཆོ་ག་འདིས་རང་གི་ལས་ཀྱི་གོས་པར་མི་
འགྱུར་ཞིང་། ལོ་ལྔ་བརྒྱ་ལྔ་བཅུར་འཚོ་བ་དང་། དགྲ་ལས་རྣམ་པར་རྒྱལ་བ་དང་། བློ་རྣོ་བར་
འགྱུར་རོ། །གཞན་ཡང་དང་བོ་དང་ཐ་མར་མཆོད་པ་སྟོང་སྟོང་བྱས་པའི་རྒྱས་པའི་མཆོག་དང་
ལྡན་པར་ཉེ་སྙིང་གིས་སྲེག་བླུགས་འབུམ་ཕྲག་གཅིག་གི་སྦྱིན་བསྲེགས་བྱས་ལ། ཡང་འབུམ་
ཕྲག་གཅིག་བཟླས་པ་བྱས་ན་ཚེ་ལོ་འབུམ་ཕྲག་གཅིག་ཐུབ་པར་འགྱུར་རོ། །བྱེ་བ་བྱས་ན་བྱེ་བ་
ཐུབ་བོ། །དེ་ལྟར་འདིའི་ཆོ་གའི་རིམ་པས་ཚེ་དཔག་ཏུ་མེད་པར་འགྱུར་རོ། །མཁའ་ལ་འགྲོ་བ་
དང་། དཔའ་བོ་དང་། དགྲ་ལས་རྒྱལ་བར་འགྱུར་རོ། །དཔལ་འདོད་ན། དཔལ་འབུམ་ཕྲག་
གཅིག་སྦྱིན་བསྲེགས་བྱས་ན། དཔལ་ཆེན་པོ་འཐོབ་པར་འགྱུར་རོ། །རྒྱལ་བོ་འདོད་པས་པདྨ་
འབུམ་ཕྲག་གཅིག་སྦྱིན་བསྲེགས་བྱས་ན། རྒྱལ་བོ་ཆེན་པོ་འཐོབ་པར་འགྱུར་རོ། །བྱེ་བ་ཅིག་
328

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མང